Source: https://www.osenioroch.sk/33/komentar-k-zp-118-mzda-uniqueidmRRWSbk196FPkyDafLfWAC8laH3xR2zeSbneDOMvqq7PmU1APJkMcg/?uri_view_type=4
Timestamp: 2020-01-23 21:15:21+00:00
Document Index: 15860999

Matched Legal Cases: ['§ 118', '§ 118', '§ 118', '§ 118', '§ 5', '§ 58', '§ 134', '§ 154', '§ 240', '§ 152', '§ 152', '§ 118', '§ 118', '§ 130', '§ 118', '§ 118', '§ 5']

Komentár k ZP § 118 Mzda | O senioroch
5.1.1 Komentár k ZP § 118 Mzda
(1) Zamestnávateľ je povinný poskytovať zamestnancovi za vykonanú prácu mzdu
§ 118 ods. 1 upravuje základnú povinnosť zamestnávateľa poskytovať mzdu za vykonanú prácu. Z uvedeného možno dedukovať, že za nevykonanú prácu zamestnancovi mzda nepatrí. Zákonník práce rozlišuje aj dôvody nevykonania práce, resp. rôzne situácie, kedy sa nevyplatí zamestnancovi žiadne plnenie a kedy sa zamestnancovi vyplatí iné plnenie (napr. náhrada mzdy).
K ods. 2 a 3: [Definícia mzdy]
§ 118 ods. 2 obsahuje definíciu mzdy (čo sa za mzdu považuje - prvá veta ods. 2, čo sa ako mzda posudzuje (ods. 3), ako aj negatívne vymedzenie, čo sa za mzdu nepovažuje (druhá a tretia veta ods. 3).
Z hľadiska pojmu mzda a plnenia, ktoré sa nepovažuje za mzdu je dôležité v jednotlivých častiach zákona dôležité rozlišovať medzi mzdou a napr. náhradou mzdy: viď. napr. vyslanie zamestnanca - tvrdé jadro - § 5 ods. 4 – otázka minimálnej mzdy, nie náhrady mzdy, § 58 ods. 10 – nezaplatenie najmenej rovnako priaznivej mzdy dočasne pridelenému zamestnancovi (naviazané na mzdu, nie na náhradu mzdy), § 134 – zisťovanie priemerného zárobku zo mzdy (nie z náhrady mzdy).
Mzda je plnenie za prácu – spravidla ide o plnenie za vykonávanie práce dohodnutej v pracovnej zmluve, ale viď. výnimky: napr. § 154 ods. 3 – účasť na vzdelávaní (pozn. – na prehlbovaní kvalifikácie) je výkonom práce, za ktorý patrí zamestnancovi mzda (zákon nespresňuje aká mzda mu patrí), § 240 ods. 1 – činnosť zástupcov zamestnancov, ktorá bezprostredne súvisí s plnením úloh zamestnávateľa, sa považuje za výkon práce, za ktorý patrí zamestnancovi mzda.
V prípade § 152a ZP (príspevok na rekreáciu), ktorý sú niektorí zamestnávatelia povinný poskytovať od 1.1.2019, tiež nejde o mzdu za prácu ale plnenie, ktoré je príspevkom na úhradu nákladov vynaložených na rekreáciu zamestnanca. Rovnako ani v prípade § 152b ZP (príspevok na športovú činnosť dieťaťa), ktorý môžu fakultatívne zamestnávatelia poskytovať od 1.1.2020 (vo väzbe na oslobodenia podľa osobitných predpisov) nejde o mzdu za prácu ale ide o príspevok na úhradu preukázateľne vynaložených nákladov.
K ods. 4 [13. a 14. mzda]
Ods. 4 upravuje možnosť zamestnávateľa poskytovať peňažné plnenie pri príležitosti obdobia letných dovoleniek (tzv. 13. mzda) a pri príležitosti vianočných sviatkov (tzv. 14. mzda). V princípe zamestnávateľ takéto plnenia môže poskytovať aj mimo § 118 ods. 4 avšak len plnenie, ktoré ide režimom podľa § 118 ods. 4 môže „profitovať” z výhod (oslobodenia podľa osobitných predpisov: daň, zdravotné a sociálne poistenia). Toto plnenie sa tiež pre účely Zákonníka práce posudzuje ako mzda.
V tomto kontexte potom § 130 ods. 2 upravuje, že mzda podľa § 118 ods. 4 písm. a) sa vypláca v mesiaci jún príslušného kalendárneho roka a mzda podľa § 118 ods. 4 písm. b)sa vypláca v mesiaci december príslušného kalendárneho roka.
Okrem toho podmienky na daňovú úľavu upravuje zákon č. 595/2003 Z. z. o dani z príjmov ( § 5 ods. 7 písm. n) a o )
Mzda pri príležitosti obdobia letných dovoleniek: v osobitných zákonoch sa stanovilo, že oslobodeniu podlieha suma najviac 500 eur /v úhrne od všetkých…